DatarrX/myanmar-Wikipedia huggingface dataset:
ကုက္ကုစ္စရှိနေသူသည် ငွေဝယ်ကျွန်နှင့်တူ၍ ကုက္ကုစ္စသည် ကိုယ်ဘိုးငွေနှင့် တူသည်၊ ငွေဝယ်ကျွန်သည် ကိုယ်ဘိုးငွေ မကြေသေးသမျှ မိမိဆန္ဒအတိုင်း မပြုလုပ် မဆောင်ရွက်နိုင်၊ သခင့်အလိုကျသာ ဆောင်ရွက်ရသဖြင့် သူတစ်ပါးနှင့်စပ်နေသည်၊ သူတစ်ပါးအနှောင်အဖွဲ့ ခံနေရသည်။
ထိုနည်းတူစွာ ကုက္ကုစ္စရှိနေသူမှာလည်း ကုက္ကုစ္စကို မဖျောက်နိုင်သေးသ၍ ယင်း၏ အနှောင့်အယှက် အနှောင်အဖွဲ့ ခံနေရသည်ဖြစ်ရာ ကုသိုလ်ကောင်းမှုများ မိမိသဘောအတိုင်း မပြုလုပ်နိုင်ချေ (အဘိ၊ဋ္ဌ၊၁၊၂၉၉။
တနည်း- စက်ဆုပ်အပ် ကဲ့ရဲ့အပ် ကဲ့ထိုက်သော အပြုအမူ အမူအယာကို ပါဠိလို “ကုကတ” ဟူ၍၎င်း “ကုက္ကုစ္စ” ဟူ၍၎င်း ခေါ်သည်။
ထို့ပြင် အချိန်အရွယ်၊ ပစ္စည်းဥစ္စာ၊ ကျန်းမာရေး စသည် ပြည့်ပြည့်စုံစုံရှိသည့်အခါက ကောင်းမှုကုသိုလ်ကို မပြုမိဘဲ အချိန်အရွယ်လွန်ခါမှ “ကောင်းမှုကုသိုလ် မပြုလိုက်ရလေခြင်း၊ မပြုလိုက်ရပလေ” ဟု စိတ်နှလုံး မသာမယာ နောင်တတစ်ဖန် ပူပန်သော အမူအရာ ပေါ်ပေါက်လာတတ်ပြန်သည်။
ရှင်သာရိပုတ္တရာသည်ပင် သိက္ခာပုဒ်တစ်ခု၌ “အပ်မှ အပ်ပါ့မလား”ဟု သံသယရှိဖူးသည် (ဝိ၊၁၊၉၆)။
ယင်းသို့သော ယုံမှားသံသယမျိုးကို ဝိနယကုက္ကုစ္စဟုခေါ်သည်၊ ဝိနယသံသယဟုလည်း သုံးနှုန်းသည်၊ ၎င်းသည် အကုသိုလ်မဟုတ်၊ အပ်မအပ်စူးစမ်းသော အခြင်းအရာအားဖြင့် ဖြစ်သော ဉာဏ်ပြဓာန်းသည့် ကုသိုလ်ကြိယာစိတ္တုပ္ပါဒ်သာတည်း (အဘိ၊ဋ္ဌ၊၁၊၄၁၄။
ကုက္ကုစ္စန္တိ ဟတ္ထကုက္ကုစ္စမ္ပိ ပါဒကုက္ကုစ္စမ္ပိ ကုက္ကုစ္စံ ...စေတသော ဝိပ္ပဋိသာရော မနောဝိလေခေါ၊ ဣဒံ ဝုစ္စတိ ကုက္ကုစ္စံ။
ဝိရေမ ကုက္ကုစ္စာ န ပမဇ္ဇေယျာတိ ဟတ္ထကုက္ကုစ္စာဒိကုက္ကုစ္စံ ဝိနောဒေယျ။
သော ဟိ ဝိညူဟိ အကတ္တဗ္ဗတာယ ကုစ္ဆိတကိရိယဘာဝတော ကုက္ကုစ္စံ။
ကုစ္ဆိတံ ကတံ ကုကတံ၊ ဒုစ္စရိတံ သုစရိတဉ္စ။
ကုစ္ဆိတံ ကတ္တဗ္ဗန္တိ ကုကတံ၊ တဿ ဘာဝေါ ကုက္ကုစ္စံ၊ ကုစ္ဆိတကိရိယာ၊ ဣတော စိတော စ စဉ္စလနန္တိ အတ္ထော။
ရသ (ကိစ္စ): ပြုအပ်ပြီးသော ဒုစရိုက်နှင့် မပြုလိုက်မိသော သုစရိုက်တို့အပေါ် အဖန်တလဲလဲ လျှောက်၍ ဝမ်းနည်းခြင်း ကိစ္စရှိသည်။
သာဓကအားဖြင့် "ဒု-သ-န-သော" ဟု အသိများသော သူဌေးသား လေးဦးတို့သည် လူ့ဘဝတွင် ကုသိုလ်မပြုဘဲ ၌ ပျော်ပါးခဲ့ကြသဖြင့် ငရဲသို့ ရောက်သောအခါမှ အလွန်ကြီးမားသော နောင်တ ကုက္ကုစ္စများကို ခံစားခဲ့ကြရသည်။
ထို့ကြောင့် ရှိတို့သည် ပြုအပ်မိသော မကောင်းမှုကို တွေး၍ ပူဆွေးမနေတော့ဘဲ "နောင်တစ်ဖန် ဤအမှုမျိုးကို မပြုတော့အံ့" ဟု ဆုံးဖြတ်ချက်ချကာ ကုသိုလ်တရားတို့ကိုသာ အားသွန်ခွန်စိုက် ကြိုးပမ်းသင့်သည်။
ကုက္ကုစ္စ ငြိမ်းအေးသွားသောအခါမှသာ တရားကို စိတ်စိုက်နာယူနိုင်ပြီး ရရှိကာ နတ်ပြည်သို့ ရောက်ရှိသွားခဲ့သည်။
နိဗ္ဗာနဂါမိနိပဋိပဒါ - စတုတ္ထတွဲ - ဖားအောက်တောရဆရာတော် = [ ကုက္ကုစ္စ] [ ဥဒ္ဓစ္စကုက္ကုစ္စ ပယ်ကြောင်းတရား ၆ ပါး] [ ကုက္ကုစ္စဒိနိစ္ဆယ] [ ကုက္ကုစ္စ, ဝိဟေသ, ဝိလေခ သုံးပုဒ် အထူး] [ ဒေါသ-ကုက္ကုစ္စအုပ်စု နာမ်တရား (၄) ချက်] [ ကုက္ကုစ္စတရား ၃-ပါး] [ ဥဒ္ဓစ္စ - ကုက္ကုစ္စ နီဝရဏ ဖြစ်ကြောင်းတရား] [ ကုက္ကုစ္စ အဖွင့်] = =။
တိုးတဲခိခို (東滴壺) သည် ဂျပန်နိုင်ငံ၊ ကျိုတိုစီရင်စု၊ ခိတရပ်ကွက်တွင်ရှိသည့် ရောဂန်းအင်းတွင်ရှိနေသည့် ဥယျာဉ်ငါးခုထဲမှ တစ်ခု ဖြစ်သည်။
ရောဂန်းအင်း သည်လည်း ဒိုင်းတိုခုဂျိကျောင်းအုပ်စုဝင်း အတွင်းရှိ ကျောင်းတော်ခွဲတစ်ခုဖြစ်သည်။
သေးငယ်သည့် ဥယျာဉ်အတွင်းတွင် သဲများနှင့် ကျောက်တုံးများ ပါဝင်သည့် ဥယျာဉ်အမျိုးအစား ဖြစ်သည်။
ကျိုတိုမြို့တွင် အခြေစိုက်သည့် Rohm semiconductor ကုမ္ပဏီသည် အဆောက်အဦကို ဖြိုဖျက်ချ၍ ပြန်လည်ပြုပြင်မွမ်းမံမှုအတွက် ငွေကြေး ၅.၂၅ ဘီလီယံဒေါ်လာ ပါဝင်ခဲ့သည်။
ခိုဆိုဘဲရုက္ခဗေဒဥယျာဉ် (古曽部温室, Kosobe Onshitsu) သည် ဂျပန်နိုင်ငံ၊ အိုဆာကာစီရင်စု၊ တခဆွတ်ခိမြို့၊ ခိုဆိုဘဲတွင်ရှိသည့် ရုက္ခဗေဒဥယျာဉ် ဖြစ်သည်။
ကျိုတိုတက္ကသိုလ်၏ လက်တွေ့စမ်းသပ်စိုက်ပျိုးမြေအဖြစ်လည်း အသုံးပြုသည်။
ခဆဒေသ (加佐郡, Kasa-gun) သည် ဂျပန်နိုင်ငံ၊ ကျိုတိုစီရင်စုတွင်ရှိသည့် ယခင်ဒေသတစ်ခု ဖြစ်သည်။
ကျိုတိုစီရင်စုရှိ အိုးအဲမြို့နှင့် ပေါင်းစပ်ကာ ဖုခုချိယမြို့အဖြစ် ဖွဲ့စည်းခဲ့သည်။
ခဆဒေသတွင် အောက်ပါမြို့နှင့် ရွာများ ပါဝင်သည်။
ကျောင်းတော်ကို ၁၈၇၆ ခုနှစ်တွင် တည်ထောင်ခဲ့သည်။
တမ္ဗဒါဌိက-တမ္ဗဒါဌိကစောရဃာတက (ပု) [တမ္ဗဒါဌိက + စောရဃာတက] အမည်ရှိသော ခိုးသူသတ်သမားတမ္ဗဒါဌိကစောရဃာတကံ အာရဗ္ဘ ကထေသိ။
သည် နီသော ကျင်စွယ်နှုတ်ခမ်းမွေး—သို့မဟုတ် သွားအစွယ်ရှိသောကြောင့် “တမ္ဗဒါဌိက” ဟု အမည်တွင်သည်။
သူ၏ခိုးဖော်ခိုးဖက်တို့ကို သတ်၍ ခိုးသူသတ်ရာထူးကို ရယူသည်။
တမ္ဗဒါဌိကသည် ရာဇဂြိုဟ်ပြည်တွင် မင်းအမိန့်ဖြင့် သေဒဏ်ပေးခံရသော တရားခံများကို သတ်ဖြတ်ရသော အလုပ်ဖြင့် ဘုရင့်အမှုတော်ကို ထမ်းဆောင်ခဲ့သည်။
သူသည် ထိုအလုပ်ကို ငယ်ရွယ်စဉ်မှစ၍ အိုမင်းမစွမ်း ဖြစ်လာသည့်တိုင်အောင် နှစ်ပေါင်းများစွာ လုပ်ကိုင်ခဲ့ပြီးနောက် ရာထူးမှ အနားယူခဲ့သည်။
သူသည် အလွန်ကြည်ညိုသော စိတ်ဖြင့် မိမိအတွက် ပြင်ဆင်ထားသော နို့ဃနာဆွမ်းများကို ထောပတ်နှင့် ရောစပ်ကာ အရှင်မြတ်အား လှူဒါန်းခဲ့သည်။
အကြောင်းမှာ သူသည် မိမိပြုခဲ့သော လူသတ်မှု အကုသိုလ်များကို ပြန်လည်အောက်မေ့ကာ (နောင်တတစ်ဖန် ပူပန်ခြင်း) ဝင်နေသောကြောင့် ဖြစ်သည်။
တမ္ဗဒါဌိကက မိမိသတ်ချင်၍ မဟုတ်ဘဲ မင်းအမိန့်ကြောင့်သာ သတ်ရခြင်းဖြစ်ကြောင်း လျှောက်ထားသောအခါ၊ အရှင်မြတ်က "... ဤသို့ဖြစ်လျှင် သင့်မှာ အကုသိုလ် ဖြစ်နိုင်ပါ့မလား" ဟု မေးခွန်းထုတ်ကာ ပရိယာယ်ဖြင့် သူ၏ ပူပန်မှုကို ငြိမ်းအေးစေခဲ့သည်။
ထိုအခါ တမ္ဗဒါဌိကသည် "ငါ့မှာ အပြစ်ရှိပုံမရဘူး" ဟု နှလုံးသွင်းကာ စိတ်သက်သာရာ ရသွားပြီးနောက် တရားတော်ကို စိတ်စိုက်၍ နာယူနိုင်ခဲ့သည်။
ထိုနေ့မှာပင် သူသည် မတော်တဆမှုတစ်ခုဖြင့် ကွယ်လွန်သွားခဲ့သော်လည်း၊ အရှင်မြတ်၏ ကျေးဇူးကြောင့် ရရှိခဲ့သော ဝိပဿနာဉာဏ်ကြောင့် တုသိတာနတ်ပြည် သို့ ဆိုက်ရောက်သွားခဲ့သည်။
တမ္ဗဒီပရဋ္ဌ (န) [တမ္ဗဒီပ + ရဋ္ဌ] (မြန်မာပြည်၌ ခေါ်ဝေါ်ခဲ့ဖူးသည့် တိုင်းကြီး ၃-တိုင်းအနက် ၁-တိုင်းအပါအဝင် ဖြစ်သည်။
ယင်းသည် နီမြန်းသော မြေရှိသောကြောင့် “တမ္ဗဒီပ” မည်၏။
တနည်း—ဤတိုင်းသူတို့သည် ကြေးနီကို အသုံးများသောကြောင့် “တမ္ဗဒီပ” ဟု ခေါ်သည် (စိန္တာ၊အနုဒီပနီ၊၅၂၇)။
တမ္ဗဒီပေ ရဋ္ဌဒေသေ၊ တမ္ဗဒီပတိုင်းဖြစ်သော။
ဝါ၊ မြန်မာလူမျိုးတို့၏ နေရာဖြစ်သော (သုဝဏ္ဏသာမဇာတ်၊ မြန်၊ နိဂုံး၊ ၄၀၃)။
မြန်တိုင်းထွတ်ထိပ်၊ တမ္ဗဒိပ်ထက်၊ ဂိရိဗ္ဗဇ နဂရသို့ (လောကမာရဇိန်စေတီအတွင်းရှိ ကျောက်စာမော်ကွန်း သံပိုင်း။
တမ္ဗဒီပါ၊ ဗဟေ့ချက်ချာထက်၊ ရတနာပုရ နန်းဌာနသို့ (ကဗျသင်္ဂဟမေဒနီ၊ ၁၇၂)။
တမ္ဗဒီပသည် ဂေါတမဘုရားလက်ထက် ပုဂံပြည်အမည် (ဦးကုလား၊ ရာဇဝင်၊၁၊၁၄၀)။
တမ္ဗပဏ္ဏိကျွန်းတမ္ဗပဏ္ဏိ (တိ) [တမ္ဗ + ပါဏိ။
အရှင်အာဒိစ္စဝံသ၊ အသောက-ကျောက်စာ၊ မြန်။
သော ဒေသော စေဝ ဒီပေါ စ၊ တမ္ဗပဏ္ဏိ တတော အဟု။
လူနေအိမ်ခြေမရှိမီက ဘီလူးတို့နေရာဖြစ်သည်။
ဘုရားရှင်သည် ဘုရားဖြစ်ပြီးနောက် ၉-လမြောက်တွင် ထိုကျွန်း (မဟာဝံသ၊၁၊၁၉)၊ ၅-ဝါရသောအခါ ထိုကျွန်းရှိ နာဂဒီပ (ယင်း-၁၊၄၄၊ ၄၇) သို့ ကြွတော်မူသည်။
ဘုရားရှင် ပရိနိဗ္ဗာန်စံသောနေ့တွင် ဝိဇယမင်းသားသည် ခမည်းတော် သီဟဗာဟုမင်းက နှင်ထုတ်သဖြင့် ၇၀၀-သော အခြံအရံလူများနှင့်တကွ ထိုကျွန်းသို့ ဆိုက်ရောက်သည် (ယင်း-၆၊၄၇)။
ထိုသူတို့ရောက်ရာကျွန်းကို သီဟဠ-မည်သော မင်းသား၏ အနွယ်ဝင်တို့နေရာ ဖြစ်ခြင်းကြောင့် သီဟဠ (သီဟိုဠ်) (သာရတ္ထ၊၁၊၁၉) ဟု ခေါ်သည်။
သင်္ဘော ၂-စင်းဖြင့် လာကြစဉ် ဝိဇယမင်းသားတို့ သင်္ဘောပျက်၍ သုပ္ပါရကဆိပ်ရောက်သောအခါ အဝတ်မပါဘဲ တက်ကြရခြင်းကြောင့် နဂ္ဂ (ဒီပဝံသ၊၉၊၁၃။
မဟာဝံသ၊၆၊၄၅)၊ ကုမာရောက္ကန္တ၊ ဘရိယောက္ကန္တ (မဟာဝံသ၊၆၊၄၅)၊ ကျွန်းပေါ်တက်စဉ် သစ်ပင်ရင်း၌ တွေ့မြင်ရသော ပရိဗိုဇ်အသွင်ဆောင်သော ဥပ္ပလဝဏ်နတ်၏ လင်္ကာဒီပ-ဟူသောစကားကြောင့် လင်္ကာ (မဟာဝံသ၊၇၊၇)၊ ကကုသန်ဘုရားလက်ထက် ဩဇ (ဝိ၊ဋ္ဌ၊၁၊၆၄။
မဟာဝံသ၊၁၅၊၅၉၊ ၆၄)၊ ကောဏာဂုံဘုရားလက်ထက် ဝရ (ဝိ၊ဋ္ဌ၊၁၊၆၄။
မဟာဝံသ၊၁၅၊၉၃၊ ၉၈)၊ ကဿပဘုရားလက်ထက် မဏ္ဍ (ဝိ၊ဋ္ဌ၊၁၊၆၄။
မဟာဝံသ၊၁၅၊၁၂၇၊ ၁၃၂)၊ မဟိလာ (ဒီပဝံသ၊၉၊၁၄)၊ မဟိန္ဒ (မဟာဝံသ၊၆၊၄၅)၊ သိန်းညို (ဦးကုလား၊ ရာဇဝင်၊၂၊၆၂။
ယင်း ၃၊၃၄၊ ၃၈)၊ သိင်္ဃို (သာသနာလင်္ကာရစာတမ်း၊ ၁၀၀) ကျွန်းဟု ခေါ်သည်။
ယခုအခါ သီဟိုဠ်သားတို့က (သျှီ‘ၐြီ’ လံကာ၊ သီဟဠဒွိပယ၊ ဟေလက်ဒိဝ၊ ရတ်နဒွိပ၊ လက်ဒိဝ)၊ တရုတ်တို့က (လံယာ၊ သီလာမ်)၊ အာရဗီတို့က (သေယိလာန်၊ သရန်ဒိဗ်၊ သံဂလ်ဒွိပ်၊ သဟိလာန်)၊ တမိလ်တို့က (ဣလာမ်၊ ဣလေနေယရ်၊ ဧလံကေယိ) ဟု ခေါ်ကြသည် (Our land and world)။
အင်္ဂလိပ်အရေးအသားအခေါ်အဝေါ် Ceylon
ရာသီဥတုကောင်းသော ကျွန်းဖြစ်သည် (ဒီပဝံသ၊၁၊၁၈)။
သာသနာသက္ကရာဇ် ၂၃၆-ခုနှစ်၌ နန်းတက်သော ဒေဝါနံပိယတိဿမင်း (သာရတ္ထ၊၁၊၁၅၉။
မဟာဝံသ၊၁၁၊၆) ၏ လက်ထက် နယုန်လပြည့်နေ့ မဟိန္ဒထေရ် သီဟိုဠ်သို့ ကြွသည် (ဝိ၊ဋ္ဌ၊၁၊၅၃။
တမ္ဗပဏ္ဏိဘာသာ (ထီ) [တမ္ဗပဏ္ဏိ + နိဝါသီ + ဘာသာ။
တမ္ဗပါဏိ ဧဝ တမ္ဗပဏ္ဏိ၊ တမ္ဗပဏ္ဏိနိဝါသီနံ ဘာသာ တမ္ဗပဏ္ဏိဘာသာ၊ မဇ္ဈေပဒလောပေန။
ဘီ၊စီ၊ ၁၈၀၀-လောက်က သီဟိုဠ်ကျွန်း၌ လူနေအိမ်ခြေရှိ၍ သီဟိုဠ်ဘုရင်သည် “ရာဝဏ” ဖြစ်ကြောင်း ဝါလမိကီ၏ ရာမာယဏ-၌ ဆိုထားသည်၊ “ရာဝဏ” ဘုရင်ပြုစုသော “အက်ပြကာၑမ်” ဟူသော သက္ကတဆေးကျမ်းတစ်စောင် ရှိခဲ့ကြောင်းလည်း ဆိုထားလေသည်။
ထို့ကြောင့် ထိုကာလကပင် သီဟိုဠ်ကျွန်း၌ အာယီ (= အရိယာ) ဘာသာ ရှိသည်ဟု ယူဆသင့်သည်။
ဝိဇယရောက်ရာ ဘီ၊စီ၊ ၅၄၃-မှစ၍ ဝိဇယနှင့်တကွ နောက်ပါပရိသတ်တို့ ပြောသော ဘာသာစကားသည် ဒေသိယမာဂဓီပြာကက္ခတ် ဘာသာဖြစ်သင့်သည် (Rev. Theodore G. Perera - The Sinhalese Language)။
B.E. ၂၃၆-ခုနှစ် နယုန်လပြည့်နေ့တွင် သာသနာပြု ကြွရောက်သော မဟိန္ဒထေရ်သည် သီဟိုဠ်ဘာသာဖြင့် တရားဟော၏ (မဟာဝံသ၊၁၄၊၆၅)။
သက္ကတ-တ္စၑ္ဏါ၊ ပါဠိ-တဏှာ၊ သီဟိုဠ်-တဏ။
သက္ကတ-စူဏီ၊ ပါဠိ-စုဏ္ဏ၊ သီဟိုဠ်-သုဏု။
သက္ကတ-ဝဏီ၊ ပါဠိ-ဝဏ္ဏ၊ သီဟိုဠ်-ဝဏ။
သက္ကတ-ဝ္စဏ၊ ပါဠိ-ဣဏ၊ သီဟိုဠ်-ဏယ။
သက္ကတ-ဝ္စက္ခ၊ ပါဠိ-ရုက္ခ၊ သီဟိုဠ်-ရုက်။
ပါဠိမှပြောင်းသော သီဟိုဠ်သည် ထပ်တူကဲ့သို့ကျ၍ သက္ကတမှပြောင်းသော သီဟိုဠ်သည် သက္ကတနှင့် ကွာခြားသည်၊ ပုံစံ- ပါဠိ-အတ္ထ၊ သီဟိုဠ်-အတ်။
ပြာကရိတ်-တဏ၊ သီဟိုဠ်-တဏ = တ္စဏ (မြက်)။
ပြာကရိတ်-ဒဟ၊ သီဟိုဠ်-ဒဟ = ဒဟယ (တစ်ဆယ်)။
ပြာကရိတ်-ကဟာဝဏ၊ သီဟိုဠ်-ကဟဝဏု (အသပြာ)။
တမိလ်-ကလ်လု၊ သီဟိုဠ်-ဂလ် (ကျောက်)။
တမိလ်-ကုဓဲ၊ သီဟိုဠ်-ကုဓ (အမှုန့်)။
တမိလ်-နမ္ဖု၊ သီဟိုဠ်-နမ္ဗု (ကျော်စောခြင်း)။
ပုံစံ-အေက၊ အော့ဖစ်စ်၊ ဒီပတမင့်တ်၊ တိကက်၊ စတေရှင်၊ ယူနီဗာစီတီ-စသည်တို့ ဖြစ်သည်။
အစောဆုံး သီဟိုဠ်သဒ္ဒါကျမ်းမှာ အေ.ဒီ. ၁၃-ရာစုက ရသဝါဟိနီ၊ သမန္တကူဋဝဏ္ဏနာကျမ်းပြု ဝေဒေဟထေရ်ရေး သိဒတ်သံဂရာကျမ်း (Sidat Sangarawa) ဖြစ်သည် (The Sinhalese Language)။
စစ်ကိုင်းဖက်ဒရယ်ယူနစ် ကြားကာလအစိုးရအဖွဲ့ (; အတိုကောက် SFUIG) သည် (NUG) နှင့် ချိတ်ဆက်ဆောင်ရွက်နေသော အရပ်သားဦးဆောင်သည့် အုပ်ချုပ်ရေးအဖွဲ့တစ်ခု ဖြစ်သည်။
SFUIG တွင် လွှတ်တော် (Hluttaw) နှင့် ဒေသတွင်းလုံခြုံရေး၊ ကာကွယ်ရေးနှင့် ပြည်သူ့ဝန်ဆောင်မှုများ ပြန်လည်ဖော်ဆောင်ရေးကို အဓိကထားသည့် အစိုးရအဖွဲ့ (Cabinet) တို့ ပါဝင်သည်။
SFUIG ကို ၂၀၂၅ ခုနှစ်၊ ဒီဇင်ဘာလ ၂၃ ရက်နေ့တွင် စစ်ကိုင်းဖက်ဒရယ်ယူနစ်လွှတ်တော် (SFUH) က အတည်ပြုဖွဲ့စည်းခဲ့သည်။
အစိုးရအဖွဲ့တွင် ဝန်ကြီးချုပ်အပါအဝင် အဖွဲ့ဝင် (၁၃) ဦးဖြင့် ဖွဲ့စည်းထားရှိသည်။
ဝနရောပသုတ်ဝနရောပသုတ္တ (န) [ဝနရောပ + သုတ္တ] ဝနရောပသုတ်။
သံယုတ္တနိကာယ၊ သဂါထာဝဂ္ဂသံယုတ္တပါဠိ၊ ၁-သံယုတ်၊ ၇-သုတ်။
သည်- (၁) အဘယ်သူတို့အား နေ့ရောညဉ့်ပါ အမြဲ ကုသိုလ်ကောင်းမှု တိုးပွားပါသနည်း။
ဝနဝါသီတိဿဝနဝါသီတိဿသာမဏေရ (ပု) [ဝနဝါသီ တိဿ + သာမဏေရ] တော၌ နေလေ့ရှိသော တိဿသာမဏေ။
ဝနဝါသီတိဿသာမဏေရဿ ဝတ္ထုံ ဝိတ္ထာရေတွာ။
သည် သာဝတ္ထိပြည်၌ ၏ အလုပ်အကျွေး ဒါယကာ, ဒါယိကာမတို့မှ မွေးဖွားလာသော သတို့သား ဖြစ်သည်။
ထိုသတို့သားလေး တည်စဉ်ကာလ၌ သူ့မိခင်အား သာရိပုတ္တရာထေရ် အမှူးရှိသော (၅၀ဝ) တို့ကို အိမ်၌ ပင့်ဖိတ်၍ ရေနှင့်မရောသော နို့ဃနာကို လှူ၍ မိမိကိုယ်တိုင်လည်း ဖန်ရည်စွန်းသော အဝတ်တို့ကို ဝတ်ဆင်လျက် ရွှေခွက်ကိုယူကာ နေရာအစွန်၌နေကာ ရဟန်းတော်တို့၏ စားကြွင်းနို့ဃနာဆွမ်းကို စားသောက်လိုသော ချဉ်ခြင်း ဖြစ်ပေါ်လေသည်။
မိဘဆွေမျိုးတို့သည် တိဿသတို့သားလေးအတွက် ပြုလုပ်အပ်သော (၁) ပဋိသန္ဓေယူသော ၊ (၂) မွေးဖွားသော မင်္ဂလာ၊ (၃) အမည်မှည့်သော မင်္ဂလာ၊ (၄) ထမင်းခွံ့ခြင်း မင်္ဂလာ၊ (၅) နားထွင်းခြင်း မင်္ဂလာ၊ (၆) ပုဆိုးဝတ်ခြင်း မင်္ဂလာ၊ (၇) ရောင်ထုံးခြင်း မင်္ဂလာ-ဟူသော မင်္ဂလာအခမ်းအနား ၇ ပါးတို့၌ ရဟန်း (၅၀ဝ) တို့အား ရေမရောသော နို့ဃနာဆွမ်းကိုသာ လှူကြကုန်၏။
မင်္ဂလာအခမ်းအနားတို့၌ မိဘဆွေမျိုးတို့ နို့ဃနာဆွမ်းကိုသာ ကပ်လှူကြခြင်းသည် အခြားမဲ့ဘဝ ပုဏ္ဏားဖြစ်စဉ်အခါ၌ သာရိပုတ္တရာထေရ်အား လှူအပ်သော နို့ဃနာ၏ အကျိုးဆက်ပင် ဖြစ်ပေသည်။
တိဿသတို့သားလေးကို ရှင်ပြုသည့်အခါ သာရိပုတ္တရာထေရ်ကို ဥပဇ္ဈာယ်ပြု၍ ရှင်ပြုပေးလေသည်။
ရှင်ပြုစဉ်အခါ၌ က ၎င်းအား တစပဉ္စကကို ပြောဆိုသင်ကြားပေးလေသည်။
သာမဏေပြု၍ (၈) ရက်မြောက်သောနေ့၌ သာဝတ္ထိမြို့တွင်းသို့ ဆွမ်းခံဝင်သောအခါ မြို့သူမြို့သားတို့သည် ပုဆိုး (၅၀ဝ) တို့ကို ခေါင်းခုပြုလုပ်၍ ခေါင်းခုနှင့်တကွ ဆွမ်းဝတ် (၅၀ဝ) တို့ကို လှူဒါန်းကြကုန်၏။
နောက်တစ်နေ့၌လည်း ကျောင်း၏ဥပစာသို့ လာရောက်၍ ထို့အတူ လှူဒါန်းကြပြန်သည်၊ ဤသို့လျှင် (၂) ရက်တည်းဖြင့် လျာပုဆိုး (၁၀ဝဝ) နှင့်တကွ ဆွမ်းဝတ် (၁၀ဝဝ) တို့ကို အလှူခံရရှိလေသည်။
ထိုရရှိသမျှသော သင်္ကန်းလျာပုဆိုး (၁၀ဝဝ) နှင့်တကွ ဆွမ်းဝတ် (၁၀ဝဝ) တို့ကို ရဟန်းတော်တို့အား လှူဒါန်းလိုက်လေသည်။
တိဿသာမဏေသည် ရာသီဥတုအေးသောအခါ၌ အအေးဒဏ်နှိပ်စက်သဖြင့် မီးလှုံနေကြသော ရဟန်းတို့အတွက် သာဝတ္ထိမြို့တွင်းသို့ ကမ္ဗလာအလှူခံထွက်ခဲ့ရာ မြို့၏အပ၌ပင်လျှင် ကမ္ဗလာ (၅၀ဝ) တို့ကို အလှူခံရရှိလေသည်။
ဆက်လက်၍ မြို့တွင်းသို့ ဝင်ခဲ့ရာ မြို့တွင်း၌လည်း ကမ္ဗလာ (၅၀ဝ) တို့ကို အလှူခံရရှိပြန်လေသည်။
ထိုရရှိသမျှသော ကမ္ဗလာ (၁၀ဝဝ) တို့ကိုလည်း ရဟန်းတော်တို့အား လှူဒါန်းလိုက်ပြန်၏။
တိဿသာမဏေသည် ဇေတဝန်ကျောင်းတော်၌ သီတင်းသုံးစဉ် ဆွေမျိုးတော်စပ်သော ဒါယကာ၊ ဒါယိကာမတို့ မကြာခဏလာ၍ စကားပြောကြသဖြင့် ရဟန်းအားထုတ်ချိန် နည်းပါးသောကြောင့် မြတ်စွာဘုရားအထံမှ အရဟတ္တဖိုလ်အထိ ရောက်စေနိုင်သော ကမ္မဋ္ဌာန်းကို ကြားနာ၍ ဥပဇ္ဈာယ်ဆရာကို ရှိခိုးပြီးလျှင် သင်္ကန်းတို့ကို ယူဆောင်၍ (၁၂၀) ဝေးကွာသော တောကျောင်းသို့သွား၍ ဝါဆိုသည်။
ထိုတောကျောင်း၌ပင်လျှင် သီတင်းကျွတ်လသို့ ရောက်သောအခါ ပဋိသမ္ဘိဒါတို့နှင့်တကွ အဖြစ်သို့ ရောက်တော်မူသည်။
တိဿသာမဏေသည် မိဘတို့ အမည်မှည့်စဉ်အခါ “တိဿ” ဟူသော အမည်ကိုလည်းကောင်း၊ ရဟန်းတော်တို့အား မိမိအလှူခံရရှိသော ဆွမ်းဝတ် (၁၀ဝဝ) တို့ကို လှူဒါန်းသောအခါ “ပိဏ္ဍပါတဒါယကတိဿ” ဟူသော အမည်ကိုလည်းကောင်း၊ ကမ္ဗလာ (၁၀ဝဝ) တို့ကို လှူဒါန်းသောအခါ “ကမ္ဗလဒါယကတိဿ” ဟူသော အမည်ကိုလည်းကောင်း၊ တောကျောင်း၌ နေသောအခါ “ဝနဝါသီတိဿ” ဟူသော အမည်ကိုလည်းကောင်း ရရှိသည်ဖြစ်၍ ၇-နှစ်အတွင်း၌ အမည် (၄) မျိုးရရှိသော ပုဂ္ဂိုလ်ထူးဖြစ်ပေသည်။
သမိုင်းကြောင်းနှင့် တော်များအရ ဆတ္တပါဏိလုလင်သည် အရှင်သာရိပုတ္တရာ အလောင်းလျာ ဖြစ်ခဲ့ဖူးသော ပုဂ္ဂိုလ်တစ်ဦးဖြစ်ပြီး၊ သူသည် ယသပါဏိမင်း၏ ဦးခေါင်းကို တန်ဆာဆင်ပေးရသော ဆတ္တာသည်တစ်ဦး ဖြစ်သည်။
ဆတ္တပါဏိလုလင်သည် သာမန်လူတစ်ဦး မဟုတ်ဘဲ အလွန်ထူးခြားသော အင်္ဂါလေးပါးနှင့် ပြည့်စုံသူဖြစ်ရာ ထိုအင်္ဂါရပ်များကြောင့်ပင် ကိုယ်တိုင်က "အင်္ဂါလေးပါးနှင့် ပြည့်စုံသော ဥယျာဉ်စောင့်" အဖြစ် ညွှန်းဆိုခဲ့သူ ဖြစ်သည်။
မည်သည့် သတ္တဝါအပေါ်၌မျှ ချစ်ခြင်း (သ္နေဟ) တရား မရှိခြင်း။
မည်သူ့အပေါ်၌မျှ အမျက် မထွက်ခြင်း။
အမျိုးသမီးတို့အပေါ်၌ ငြူစူစောင်းမြောင်းခြင်း၏ အပြစ်ကို မြင်သဖြင့် "အရဟတ္တဖိုလ် မရသေးသမျှ ကိုမှီ၍ ငြူစူခြင်း မဖြစ်ပါစေသတည်း" ဟု အဓိဋ္ဌာန်ပြုခဲ့သည်။
သုရာမေရယကို ရှောင်ကြဉ်ခြင်း: သူသည် ဗာရာဏသီမင်း ဖြစ်ခဲ့စဉ်က တစ်ခါသော် သုရာမူးယစ်နေခိုက် အသားဟင်း မရှိသဖြင့် မိမိ၏ ချစ်လှစွာသော သားတော်ကို လည်ပင်းလိမ်ချိုး၍ ချက်စားမိခဲ့သည်။
မူးယစ်ခြင်း၏ ကြောက်မက်ဖွယ် ဘေးကို သိရသဖြင့် အရဟတ္တဖိုလ် မရသေးသမျှ အရက်မသောက်ရန် အဓိဋ္ဌာန်ခဲ့သည်။
ချစ်ခြင်း (သ္နေဟ) တရား ကင်းခြင်း: ကိတဝါသမင်း ဖြစ်စဉ်က သူ၏သားတော်သည် အရှင်၏ ကို ရိုက်ခွဲမိသော အပြစ်ကြောင့် မြေမျိုခံရပြီး သေဆုံးခဲ့သည်။
ချစ်ခင်အပ်သော ဝတ္ထုကြောင့်သာ သောကဖြစ်ရသည်ကို ဆင်ခြင်မိသဖြင့် သက်ရှိသက်မဲ့ အစုစုအပေါ်၌ ချစ်ခြင်းမရှိရန် အဓိဋ္ဌာန်ခဲ့သည်။
အမျက်ဒေါသ ကင်းခြင်း: သူသည် အရက ဖြစ်ခဲ့စဉ်က စျာန်ကို (၇) နှစ်တိုင်တိုင် ပွားများအားထုတ်ခဲ့ပြီး ၌ (၇) ကမ္ဘာကြာအောင် နေထိုင်ခဲ့ဖူးသောကြောင့် ဒေါသတရား ကင်းဝေးနေခြင်း ဖြစ်သည်။
နိဗ္ဗာနဂါမိနိပဋိပဒါ - စတုတ္ထတွဲ - ဖားအောက်တောရဆရာတော် = [ ဆတ္တပါဏိလုလင်] [ ဆတ္တပါဏိဥပါသကဝတ္ထု] [ ဆတ္တပါဏိဥပါသကာ ဝတ္ထု] [ ဆတ္တပါဏိပုဏ္ဏား၏အင်္ဂါ ၄-ပါး] [ ဆတ္တပါဏိလုလင်] = =။
ထို့အပြင် သူသည် စစ်ကိုင်းဖက်ဒရယ်ယူနစ် လွှတ်တော်ကိုယ်စားလှယ်တစ်ဦးလည်း ဖြစ်သည်။
သူသည် ယခင် တွင် စီမံကိန်းနှင့် ဘဏ္ဍာရေးဝန်ကြီးအဖြစ်လည်းကောင်း၊ ၌ စစ်ကိုင်းမြို့နယ် အမှတ် (၁) မဲဆန္ဒနယ် ကိုယ်စားလှယ်အဖြစ်လည်းကောင်း တာဝန်ထမ်းဆောင်ခဲ့သူဖြစ်သည်။
တွင် ကို ကိုယ်စားပြု၍ စစ်ကိုင်းမြို့နယ် အမှတ် (၁) မဲဆန္ဒနယ်မှ ဝင်ရောက်ယှဉ်ပြိုင်ခဲ့ရာ ထောက်ခံမဲ ၅၅,၂၀၅ မဲ ဖြင့် ကိုယ်စားလှယ်အဖြစ် ရွေးကောက်တင်မြှောက်ခြင်း ခံခဲ့ရသည်။
ကွတ်ခိုင်မြို့ MNDAA လက်အောက်သို့ ရောက်ရှိ ကွတ်ခိုင်–နမ့်ဖက်ကာ–မူဆယ် လမ်းမကြီးအား MNDAA ထိန်းချုပ် TNLA တပ်ဖွဲ့များ မြို့နယ်အတွင်းမှ ဆုတ်ခွာသွားရ သေဆုံး: --- ဦး ဒဏ်ရာရ: --- ဦး ဖမ်းဆီးခံရ: --- ဦး သေဆုံး: --- ဦး ဒဏ်ရာရ: --- ဦး ဖမ်းဆီးခံရ: --- ဦး အရပ်သားသေဆုံး: --- ဦး အရပ်သားဒဏ်ရာရ: --- ဦး ၂၀၂၆ မတ်လ ၁၆ ရက်တွင် ကွတ်ခိုင်မြို့၏ အုပ်ချုပ်ရေးယန္တရားသည် MNDAA လက်အောက်သို့ ရောက်ရှိခဲ့သည်။
ထိုနေ့တွင် ကွတ်ခိုင်မြို့၌ ကိုးကန့်တပ်က စောင့်ကြည့်ကင်မရာများ တပ်ဆင်ခြင်းကို တအာင်းတပ်က အင်အားသုံး ကန့်ကွက်ခဲ့ရာမှ ကိုးကန့်တပ်ဖွဲ့ဝင်အချို့ ထိုးကြိတ်ခံရပြီး နှစ်ဖက်တင်းမာမှုများ ဖြစ်ပေါ်ခဲ့သည်။
ကိုးကန့်တပ်၏ ၂၀၂၆ ခုနှစ်၊ မတ်လ ၁၄ ရက်နေ့ ထုတ်ပြန်ချက်အရ ဖေဖော်ဝါရီ ၁၃ ရက်နေ့တွင် တအာင်းတပ်က ကိုးကန့်တပ်၏ ကွတ်ခိုင်ခရိုင် အုပ်ချုပ်ရေးဌာနများသို့ အင်အားသုံးဝင်ရောက်ခြင်း၊ သေနတ်ဖြင့် ခြိမ်းခြောက်ခြင်းနှင့် တပ်ဖွဲ့ဝင်များအား ရိုက်နှက်ခြင်းများ ပြုလုပ်ခဲ့သည်ဟု ဆိုသည်။
ဖေဖော်ဝါရီ ၁၇ ရက်နေ့တွင်လည်း တအာင်းတပ်က ကိုးကန့်တပ် ထိန်းချုပ်ထားသော သိန္နီခရိုင်အတွင်းသို့ နယ်မြေသိမ်းပိုက်ရန် ရည်ရွယ်ချက်ဖြင့် တပ်ဖွဲ့ဝင်များ စေလွှတ်ခဲ့သည်ဟု ကိုးကန့်တပ်က စွပ်စွဲထားသည်။
ထိုနေ့ညပိုင်း၌ သိန္နီမြို့နယ် မိုင်းပါးကျေးရွာအုပ်စုတွင် တပ်စွဲထားသည့် TNLA စစ်အင်အား ၅၀ ခန့်ကို ကိုးကန့်တပ်ဖွဲ့ (MNDAA) ဘက်မှ အင်အားသုံး ဝင်ရောက်ဖမ်းဆီးခဲ့ပြီး လားရှိုးမြို့နယ် အီနိုင်းကျေးရွာဘက်သို့ ကားတင်ပို့ဆောင်ခဲ့သည်။
ကိုးကန့်တပ်နှင့် နီးစပ်သည့် သတင်းရင်းမြစ်များ၏ ပြောကြားချက်အရ အဆိုပါစာတွင် ပဋိပက္ခမဖြစ်ပွားမီက ကွတ်ခိုင်မြို့၌ နယ်မြေအပိုင်းလိုက် ခွဲခြားအုပ်ချုပ်ခဲ့သည့်ပုံစံအတိုင်း ပြန်လည်နေထိုင်ရန် ဆွေးနွေးလိုကြောင်း၊ ထို့အပြင် တအာင်းတပ်က ကိုးကန့်တပ် ထိန်းချုပ်ထားသော သိန္နီခရိုင်၊ မိုင်းပါးမြို့နယ်အတွင်းရှိ တရုတ်စီမံကိန်း ရေအားလျှပ်စစ်စက်ရုံတည်ဆောက်ရေးနေရာအား သိမ်းပိုက်ရန် လူအင်အား ၂၀၀ ကျော်ဖြင့် ကြိုးပမ်းခဲ့သည်ဟု ဖော်ပြထားသည်။
စတင်ပြီးနောက် က ကွတ်ခိုင်မြို့ပတ်ဝန်းကျင်ရှိ စစ်ကောင်စီ၏ ဗျူဟာကုန်းများနှင့် စခန်းများကို စတင်တိုက်ခိုက်ခဲ့သည်။
တိုက်ပွဲအတွင်း တပ်မတော် ဘက်မှ လေကြောင်းနှင့် လက်နက်ကြီးများကို အပြင်းအထန် အသုံးပြုခဲ့သော်လည်း ၂၀၂၄ ခုနှစ် ဇန်နဝါရီလ ၅ ရက်နေ့တွင် TNLA နှင့် ပူးပေါင်းတပ်ဖွဲ့များက ကွတ်ခိုင်မြို့ရှိ ဗျူဟာကုန်းနှင့် ဌာနဆိုင်ရာရုံးများကို အပြီးသတ် သိမ်းပိုက်နိုင်ခဲ့ကာ ၂၀၂၄ ခုနှစ် ဇန်နဝါရီလ ၈ရက်တွင် ကွတ်ခိုင်မြို့အား (TNLA) က အလုံးစုံ ထိန်းချုပ်နိုင်ခဲ့သည်။
တိုက်ပွဲဖြစ်စဉ်အကျိုးဆက်အနေဖြင့် ကွတ်ခိုင်မြို့အားTNLA သိမ်းပိုက်နိုင်ခြင်းကြောင့် စစ်ကောင်စီအတွက် ရှမ်းမြောက်ဒေသရှိ လမ်းပန်းဆက်သွယ်ရေးနှင့် ထောက်ပံ့ရေးလမ်းကြောင်းများ ပြတ်တောက်သွားခဲ့သည်။
မြို့သိမ်းတိုက်ပွဲအပြီးတွင် TNLA က မြို့အုပ်ချုပ်ရေးလုပ်ငန်းများကို စတင်ဆောင်ရွက်ခဲ့သည်။
တစ်ဖက်တွင် ကိုးကန့်တပ်ကလည်း ကွတ်ခိုင်မြို့ကို ၎င်း၏ အထူးဒေသ ၁ ၏ အစိတ်အပိုင်းအဖြစ် သတ်မှတ်ကာ မြို့၏ အစိတ်အပိုင်းအချို့တွင် အုပ်ချုပ်ရေး လုပ်ဆောင်ခဲ့သည်။
ထို့အပြင် ကချင်လွတ်လပ်ရေးတပ်မတော် (KIA) မှ တပ်ဖွဲ့ဝင်အချို့လည်း ကွတ်ခိုင်မြို့ပြင်တွင် အခြေစိုက်လျက်ရှိသည်။
အဆိုပါအဖွဲ့နှစ်ဖွဲ့စလုံးသည် ယခင်က ၁၀၂၇ စစ်ဆင်ရေးတွင် မဟာမိတ်အဖြစ် ပူးပေါင်းခဲ့ကြပြီး မြန်မာ့တပ်မတော်ကို အောင်မြင်မှုများ ရယူခဲ့ကြသူများဖြစ်သည်။
မတ်လ ၁၄ ရက် နံနက်ပိုင်းတွင် ကိုးကန့်တပ်က စစ်ကြောင်း ၄ ကြောင်းဖြင့် တအာင်းတပ်ကို ထိုးစစ်ဆင်ခဲ့ခြင်းသည် ရှုခင်းသာနှင့် ပန်းခြံဘက်မှလည်းကောင်း၊ လွယ်ခန်ရွာဘက်မှလည်းကောင်း စစ်ကြောင်းများဖြင့် ချီတက်လာခဲ့ခြင်းဖြစ်၍ မြို့တွင်းရှိ တအာင်းတပ်ဖွဲ့ဝင်များ အငိုက်မိသလို ဖြစ်ခဲ့ရပြီး ပိတ်မိသည့် အခြေအနေသို့ ရောက်ရှိခဲ့သည်။
ကိုးကန့်တပ်သည် ကွတ်ခိုင်မြို့အစွန်ဘက်ရှိ ယခင်စစ်တပ်လက်ထက်က ဗျူဟာကုန်းတစ်ခုကိုလည်း သိမ်းပိုက်ရန် ထိုးစစ်ဆင်ခဲ့သည်။
တိုက်ပွဲသည် ကွတ်ခိုင်မြို့တွင်းရှိ ရပ်ကွက် ၄၊ ၆၊ ၇၊ ၈ တို့တွင် ပြင်းထန်ခဲ့ပြီး မတ်လ ၁၅ ရက်နေ့တွင် မြို့တွင်းရှိ TNLA တပ်စခန်းများနှင့် ရုံးများအားလုံးကို MNDAA က သိမ်းပိုက်နိုင်ခဲ့သည်။
မတ်လ ၁၆ ရက်နေ့ နံနက်တွင် ကွက်ခိုင်–နမ့်ဖက်ကာ–မူဆယ် ပြည်ထောင်စုလမ်းမကြီးတစ်လျှောက်ရှိ TNLA ဂိတ်များအားလုံး ဆုတ်ခွာသွားခဲ့ပြီး MNDAA က အလုံးစုံ နေရာယူခဲ့သည်။
တိုက်ပွဲဖြစ်ပွားချိန်၌ ကိုးကန့်သတင်းကွန်ရက်က ထုတ်ပြန်ချက်တစ်ခု ထုတ်ပြန်ခဲ့ပြီး တအာင်းတပ်က ၎င်းတို့၏ ပုံမှန်ကင်းလှည့်နေသော တပ်ဖွဲ့ဝင်များအား ကြားဖြတ်တိုက်ခိုက်ခဲ့၍ တန်ပြန်ခုခံတိုက်ခိုက်ခဲ့ရခြင်းဖြစ်ကြောင်း၊ နောက်ဆက်တွဲပြဿနာများအတွက် တအာင်းအဖွဲ့အစည်းက တာဝန်ယူရမည်ဟု ဖော်ပြခဲ့သည်။
တိုက်ပွဲမဖြစ်ပွားမီ ရက်ပိုင်းအလိုကတည်းက နှစ်ဖက်စလုံးက ကွတ်ခိုင်တစ်ဝိုက်တွင် စစ်အင်အား ဖြန့်ကြက်ထားခဲ့ကြသည်။
တအာင်းတပ်က မြို့တွင်း၌ အင်အားတိုးမြှင့်ထားပြီး ကိုးကန့်တပ်က မြို့ပြင်တွင် အင်အားဖြည့်တင်းထားခဲ့ခြင်းဖြစ်သည်။
ထို့အပြင် ကိုးကန့်တပ်သည် မူဆယ် ၁၀၅ မိုင်နားတစ်ဝိုက်ရှိ တအာင်းတပ်၏ စခန်းအချို့ကိုလည်း ဝင်ရောက်စီးနင်းကာ တအာင်းတပ်ဖွဲ့ဝင်အချို့ကို ဖမ်းဆီးထားသည်။
နမ့်ဖက်ကာတွင် အခြေစိုက်သော (KIA) နှင့် ဒေသခံများအကြား စစ်ရေးအရ စိုးရိမ်မှုများ မြင့်တက်လာခဲ့ပြီး၊ နမ့်ခမ်းမြို့ဘက်သို့လည်း စစ်ရေးတင်းမာမှုများ ကူးစက်ခဲ့သည်။
ပြည်ထောင်စုလမ်းမကြီး: ကွတ်ခိုင်–နမ့်ဖက်ကာ–မူဆယ် လမ်းပိုင်းတစ်လျှောက်ရှိ TNLA ၏ စစ်ဆေးရေးဂိတ်များအားလုံး ဆုတ်ခွာသွားခဲ့ပြီး MNDAA က အစားထိုး နေရာယူခဲ့သည်။
လက်ရှိတွင် ကွတ်ခိုင်မြို့နယ် တစ်ခုလုံးကို ကိုးကန့်တပ်ဖွဲ့ MNDAA ဘက်မှ အလုံးစုံ တိုက်ခိုက်ထိန်းချုပ်လိုက်ပြီးနောက် တရုတ်-မြန်မာနယ်စပ် မူဆယ်မြို့မှ စစ်ကော်မရှင် ထိန်းချုပ်ထားသည့် လားရှိုးမြို့အထိ တိုက်ရိုက်သွားလာနိုင်ရန် ပြည်ထောင်စုလမ်းမကြီးကို ပြန်ဖွင့်ပေးခဲ့သည်။
နမ့်ဖက်ကာနှင့် ပတ်ဝန်းကျင်: နမ့်ဖက်ကာဒေသရှိ TNLA တပ်စခန်းများအားလုံးကို MNDAA က တိုက်ထုတ်သိမ်းပိုက်ခဲ့သည်။
သို့သော် နမ့်ဖက်ကာမြို့အတွင်း KIA အခြေစိုက်ထားသည့် နေရာများနှင့် ပတ်သက်၍ စစ်ရေးတင်းမာမှုများ ဆက်လက်ရှိနေသည်။
အေအေ ထိန်းချုပ်နေရာများသည် သတင်းမထုတ်ပြန်သေးပေ။
ကျေးလက်ဒေသများ: မြို့ပြင်ရှိ တအာင်း(ပလောင်)ကျေးရွာများအထိ MNDAA က ဒရုန်းများဖြင့် လိုက်လံတိုက်ခိုက်ခဲ့သဖြင့် TNLA တပ်ဖွဲ့များမှာ မြို့နယ်ပြင်ပ သို့မဟုတ် တောတောင်များအတွင်းသို့ ဆုတ်ခွာသွားခဲ့ရသည်။
နမ့်ဖတ်ကာရှိ တအာင်းတပ်၏ အုပ်ချုပ်ရေးရုံးကိုလည်း ဒရုန်းဖြင့် ဗုံးကြဲတိုက်ခိုက်ခဲ့ရာ အနီးရှိ အရပ်သားနေအိမ်တစ်ခုပေါ် ဗုံးကျရောက်ကာ အရပ်သားတစ်ဦး ဒဏ်ရာရရှိခဲ့သည်။
ယင်းအပြင် တိုက်ပွဲအတွင်း အရပ်သား ၃ ဦး သေဆုံးပြီး ၆ ဦး ဒဏ်ရာရရှိခဲ့ကာ နေအိမ်အချို့ မီးလောင်ပျက်စီးခဲ့သည်။
ကွတ်ခိုင်တိုက်ပွဲ ၂ ရက်အတွင်း TNLA ဘက်မှ ထိခိုက်ဒဏ်ရာရသူ (၁၈) ဦးနှင့် လက်နက်ချ ဖမ်းဆီးခံရသူ ၁၀၀ နီးပါးရှိကြောင်း ရှမ်းပြည်နယ်အခြေစိုက်သတင်းဌာနများက ဖော်ပြကြသည်။
မြေပြင်တွင် လားရှိုးမြို့နယ်၊ အနီးရှိ TNLA တပ်စခန်းအချို့ကို ထပ်မံတပ်ဆုတ်ပေးရန် MNDAA ဘက်မှ တောင်းဆိုခဲ့သည်။
မတ်လ ၂၀ ရက်နေ့က လောက်ကိုင်မြို့၌ (AA) ပါဝင်သော တွေ့ဆုံဆွေးနွေးမှုတစ်ရပ် ပြုလုပ်ခဲ့ပြီး အပစ်အခတ်ရပ်စဲရန် သဘောတူညီမှု ရရှိခဲ့ကြောင်း နှစ်ဖက်အဖွဲ့အစည်းများက ဘီဘီစီသတင်းဌာနသို့ အတည်ပြုခဲ့ကြသည်။
ကွတ်ခိုင်ကို ကိုးကန့်တပ်သိမ်းပိုက်ပြီး ပြည်ထောင်စုလမ်းပိုင်းတချို့ပြန်ဖွင့်ခြင်း၏နောက်ကွယ်တွင် တရုတ်နိုင်ငံပါဝင်နေသည်ဟု ဘီဘီစီသတင်းဌာနက စွပ်စွဲခဲ့သည်။
တရုတ်နိုင်ငံ၏ အာရှရေးရာအထူးကိုယ်စားလှယ် မစ္စတာတိန့်ရွှီကျွင်းသည် ၂၀၂၆ ခုနှစ်၊ မတ်လ ၁၃ နေ့တွင် နေပြည်တော်၌ စစ်ကောင်စီနှင့် တွေ့ဆုံဆွေးနွေးနေချိန်နှင့် ဤတိုက်ပွဲများ ထပ်တူကျနေခြင်းမှာ မီးစိမ်းပြမှုရှိမရှိအပေါ် မေးခွန်းထုတ်မှုများ ရှိနေသည်။
နှင့် များသည် ၂၀၀၈ ဖွဲ့စည်းပုံအခြေခံဥပဒေအရ ပေါ်ပေါက်လာခဲ့ပြီးနောက် တတိယအကြိမ်အတွက် ပြည်ထောင်စုလွှတ်တော်တွင် မဲဆန္ဒနယ်များနှင့် ပါဝင်သူများသည် ယခင်အကြိမ်များကထက် ကြီးမားသည့် ပြောင်းလဲမှုဖြစ်ပေါ်ခဲ့သည်။
တတိယအကြိမ် ပြည်ထောင်စုလွှတ်တော်သည် နိုင်ငံတည်ငြိမ်မှုနှင့် အစိုးရအဖွဲ့များပေါ် အကျိုးသက်ရောက်မှုများ အတွက် အရေးကြီးသော အခြေခံအဆင့်အဖြစ် အဓိကနေရာတွင် တည်ရှိလျှက်ရှိသည်။
နှင့် အစည်းအဝေးများပြီးနောက် တတိယအကြိမ် ပြည်ထောင်စုလွှတ်တော် ခေါ်ယူကျင်းပပြီး ၂၀၂၆ ခုနှစ်၊ဧပြီလ ၃ရက်နေ့တွင် သမ္မတနှင့် ဒုတိယသမ္မတများအား ရွေးကောက်တင်မြှာက်ပေးခဲ့ကြသည်။
ဒုတိယသမ္မတများ ရွေးချယ်တင်မြှောက်နိုင်ရန်အတွက် သက်ဆိုင်ရာ လွှတ်တော်ကိုယ်စားလှယ်များ အစုအဖွဲ့အလိုက် အစည်းအဝေးများကို မတ်လ ၂၃ ရက်တွင် ကျင်းပမည် ဖြစ်ပြီး၊ ဒုသမ္မတသုံးဦးကို မတ်လ ၂၅ ရက်တွင် စိစစ်ကာ မတ်လ ၃၀ ရက်နေ့တွင် ရွေးချယ်တင်မြှောက်မှုပြုလုပ်မည်ဟု ကြေညာခဲ့သည်။
ထို့နောက် ပြည်ထောင်စုလွှတ်တော်နာယကက သက်ဆိုင်ရာ လွှတ်တော်ကိုယ်စားလှယ်များ အစုအဖွဲ့သုံးဖွဲ့က နိုင်ငံတော်သမ္မတနှင့် ဒုတိယသမ္မတများ ရွေးချယ်တင်မြှောက်ခြင်းဆိုင်ရာ ဥပဒေ၊ နည်းဥပဒေများနှင့်အညီ ရွေးချယ်တင်ပြထားသည့် ဒုတိယသမ္မတသုံးဦးဖြစ်သော ဗိုလ်ချုပ်မှူးကြီး မင်းအောင်လှိုင်၊ ကရင်ပြည်နယ်လွှတ်တော် (အချိုးကျကိုယ်စားပြုစနစ်) မဲဆန္ဒနယ်အမှတ် (၁) မှ ဒေါ်နန်း နီနီအေးနှင့် ကိုကိုးကျွန်းမဲဆန္ဒနယ်မှ ဦးညိုစောတို့သည် နိုင်ငံတော်သမ္မတအတွက် သတ်မှတ်ထားသည့် အရည်အချင်းများနှင့် ပြည့်စုံကြောင်း စိစစ်ရေးအဖွဲ့၏ ထောက်ခံတင်ပြမှုကို ဖတ်ကြားတင်ပြသည်။
Ministry Of Information ၃ ဧပြီ ၂၀၂၆ - တတိယအကြိမ် ပြည်ထောင်စုလွှတ်တော်နိုင်ငံတော်သမ္မတ ရွေးချယ်တင်မြှောက်ပွဲကို ကျင်းပသည်။
ပြည်ထောင်စုလွှတ်တော်တွင် ရွေးကောက်ခံပြည်သူ့လွှတ်တော်ကိုယ်စားလှယ် ၂၆၃ ဦး၊ ရွေးကောက်ခံအမျိုးသားလွှတ်တော်ကိုယ်စားလှယ် ၁၅၇ ဦး၊ တပ်မတော်သားလွှတ်တော်ကိုယ်စားလှယ် ၁၆၆ ဦး စုစုပေါင်း လွှတ်တော်ကိုယ်စားလှယ် ၅၈၆ ဦးရှိရာတွင် ခွင့်ပန်ကြားသူနှစ်ဦးရှိခဲ့သည်။
နိုင်ငံတော်သမ္မတရွေးချယ်တင်မြှောက်ရေးအဖွဲ့တွင် ၅၈၄ ဦး တက်ရောက်မဲပေးရွေးချယ်ခဲ့ရာတွင် ဗိုလ်ချုပ်မှူးကြီး မင်းအောင်လှိုင် သည် မဲရလဒ် ၄၂၉မဲ နှင့် နိုင်ငံတော်သမ္မတအဖြစ်လည်းကောင်း၊ ဦးညိုစော သည် မဲရလဒ် ၁၂၆ မဲဖြင့် ဒုတိယသမ္မတ (၁) အဖြစ်လည်းကောင်း၊ ဒေါ်နန်းနီနီအေး သည် မဲရလဒ် ၂၉ မဲဖြင့် ဒုတိယသမ္မတ (၂) အဖြစ်လည်းကောင်း အသီးသီး ရွေးချယ်တင်မြှောက်ခဲ့ကြသည်။
Ministry Of Information ၇ ဧပြီ ၂၀၂၆ - တတိယအကြိမ် ပြည်ထောင်စုလွှတ်တော် ပထမပုံမှန်အစည်းအဝေးစတုတ္ထနေ့တွင် ပြည်ထောင်စုတရားလွှတ်တော်ချုပ်၊ တရားသူကြီးချုပ် အပါအဝင် တရားသူကြီး ၉ ဦးပါ ဖွဲ့စည်းမှုကို အတည်ပြုသည်။
ပြည်ထောင်စုဝန်ကြီးဌာန အရေအတွက် (၃၁ ခု)နှင့် အမည်သတ်မှတ်ချက်ကို အတည်ပြုသည်။
Ministry Of Information ၁၀ ဧပြီ ၂၀၂၆ - တတိယအကြိမ် ပြည်ထောင်စုလွှတ်တော် ပထမပုံမှန်အစည်းအဝေးဆဋ္ဌမနေ့တွင် နိုင်ငံတော်သမ္မတနှင့် ဒုတိယသမ္မတများအဖြစ် ရွေးချယ်တင်မြှောက်ခံရသူများ ကတိသစ္စာပြုခြင်း၊ ပြည်ထောင်စုအဆင့်အဖွဲ့အစည်းဝင်များအဖြစ် ခန့်အပ်တာဝန်ပေးရန် သဘောတူထားသည့်ပုဂ္ဂိုလ်များ ကတိသစ္စာပြုခြင်းနှင့် နိုင်ငံတော်သမ္မတ မိန့်ခွန်းပြောကြားခြင်းတို့ကို ဆောင်ရွက်ကြပြီး တတိယအကြိမ် ပြည်ထောင်စုလွှတ်တော် ပထမပုံမှန်အစည်းအဝေး ကျင်းပပြီးစီးကြောင်း ကြေညာခဲ့သည်။
Ministry Of Information ၂၀၂၆ ဧပြီလ (၂) ရက်နေ့တွင် ကျင်းပသော တတိယအကြိမ် ပြည်ထောင်စုလွှတ်တော် ပထမပုံမှန်အစည်းအဝေး ဒုတိယနေ့တွင် ဥပဒေကြမ်းပူးပေါင်းကော်မတီ၊ ပြည်သူ့ငွေစာရင်းပူးပေါင်းကော်မတီနှင့် လွှတ်တော်ကိုယ်စားလှယ် စိစစ်ရေးကော်မတီတို့ကို ဖွဲ့စည်းအတည်ပြုခဲ့သည်။
Ministry Of Information = {! အမည် !! တိုင်းဒေသကြီး/ပြည်နယ် !! မဲဆန္ဒနယ် !! တာဝန် - Jeng Phang နော်တောင် — — ဥက္ကဋ္ဌ - ဒေါ်နွယ်နွယ်ဦး ဧရာဝတီတိုင်းဒေသကြီး (မဲအများဆုံးရသူ အနိုင်ယူစနစ်) မဲဆန္ဒနယ်အမှတ် (၂) ဒုတိယဥက္ကဋ္ဌ (၁) - ဒေါက်တာ နန္ဒကျော်စွာ ရန်ကုန်တိုင်းဒေသကြီး ဒဂုံမဲဆန္ဒနယ် ဒုတိယဥက္ကဋ္ဌ (၂) - ဦးဇင်မင်းထက် ပဲခူးတိုင်းဒေသကြီး (အချိုးကျ ကိုယ်စားပြုစနစ်) မဲဆန္ဒနယ်အမှတ် (၁) အတွင်းရေးမှူး - ဦးသိန်းထွန်းဦး မန္တလေးတိုင်းဒေသကြီး အမရပူရမဲဆန္ဒနယ် တွဲဖက်အတွင်းရေးမှူး } = {! အမည် !! တိုင်းဒေသကြီး/ပြည်နယ် !! မဲဆန္ဒနယ် !! တာဝန် - Jeng Phang နော်တောင် — — ဥက္ကဋ္ဌ - ဦးချစ်ဆွေ ဧရာဝတီတိုင်းဒေသကြီး (အချိုးကျကိုယ်စားပြုစနစ်) မဲဆန္ဒနယ်အမှတ် (၂) ဒုတိယဥက္ကဋ္ဌ (၁) - ဦးတေဇကျော် မန္တလေးတိုင်းဒေသကြီး အောင်မြေသာစံမဲဆန္ဒနယ် ဒုတိယဥက္ကဋ္ဌ (၂) - ဦးသန်းအောင် တနင်္သာရီတိုင်းဒေသကြီး (မဲအများဆုံးရသူ အနိုင်ယူစနစ်) မဲဆန္ဒနယ်အမှတ် (၂) အတွင်းရေးမှူး - ဦးတင်အောင်ချစ် မကွေးတိုင်းဒေသကြီး အောင်လံမဲဆန္ဒနယ် တွဲဖက်အတွင်းရေးမှူး } = {! ! အမည် !! တိုင်းဒေသကြီး/ပြည်နယ် !! မဲဆန္ဒနယ် !! တာဝန် - ၁။
ဒေါက်တာကျော်ကျော်ဌေး တနင်္သာရီတိုင်းဒေသကြီး ထားဝယ်မဲဆန္ဒနယ် ဥက္ကဋ္ဌ - ၂။
ဒေါ်စိုးစိုးရီ ဧရာဝတီတိုင်းဒေသကြီး ဖျာပုံမဲဆန္ဒနယ် အဖွဲ့ဝင် - ၅။
ဒေါက်တာကျော်ထွန်း ရှမ်းပြည်နယ် (မဲအများဆုံးရသူအနိုင်ယူစနစ်) မဲဆန္ဒနယ်အမှတ်(၆) အဖွဲ့ဝင် - ၉။
ဒေါ်နီနီမာ ပဲခူးတိုင်းဒေသကြီး (မဲအများဆုံးရသူအနိုင်ယူစနစ်) မဲဆန္ဒနယ်အမှတ်(၂) အဖွဲ့ဝင် - ၁၁။
ဒေါ်မြမြသက် ရခိုင်ပြည်နယ် (အချိုးကျကိုယ်စားပြုစနစ်) မဲဆန္ဒနယ်အမှတ်(၁) အဖွဲ့ဝင် - ၁၃။